*****

ΚΑΝΟΝΙΣΜΟΣ (ΕΟΚ) αριθ. 1995/86 ΤΗΣ ΕΠΙΤΡΟΠΗΣ

της 27ης Ιουνίου 1986

που τροποποιεί τους κανονισμούς (ΕΟΚ) αριθ. 612/86, (ΕΟΚ) αριθ. 613/86, (ΕΟΚ) αριθ. 614/86 και (ΕΟΚ) αριθ. 615/86 όσον αφορά την κλιμάκωση των αρχικών ποσοστώσεων για το 1986 που εφαρμόζονται στις εισαγωγές στην Ισπανία και στην Πορτογαλία προϊόντων του τομέα του χοιρείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 491/86 του Συμβουλίου της 25ης Φεβρουαρίου 1986 που καθορίζει τις λεπτομέρειες των ποσοτικών περιορισμών κατά την εισαγωγή στην Ισπανία ορισμένων γεωργικών προϊόντων προλεύσεως τρίτων χωρών (1), και ιδίως το άρθρο 3,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 που καθορίζει το καθεστώς που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (2), και ιδίως το άρθρο 13,

τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 που καθορίζει τις λεπτομέρειες των ποσοτικών περιορισμών κατά την εισαγωγή στην Πορτογαλία ορισμένων γεωργικών προϊόντων που υπάγονται στο μεταβατικό καθεστώς, κατά στάδια, προελεύσεως τρίτων χωρών (3), και ιδίως το άρθρο 3,

τον κανονισμό (ΕΟΚ) αριθ. 495/86 του Συμβουλίου της 25ης Φεβρουαρίου 1986 που καθορίζει τις αρχικές ποσοστώσεις για το 1986 που εφαρμόζονται στην Πορτογαλία για ορισμένα προϊόντα του τομέα του χοιρείου κρέατος προελεύσεως Κοινότητας, στη σύνθεσή της στις 31 Δεκεμβρίου 1985 (4), και ιδίως το άρθρο 2,

Εκτιμώντας:

ότι οι κανονισμοί της Επιτροπής (ΕΟΚ) αριθ. 612/86 (5), (ΕΟΚ) αριθ. 613/86 (6), (ΕΟΚ) αριθ. 614/86 (7) και (ΕΟΚ) αριθ. 615/86 (8) της Επιτροπής καθορίζουν τις λεπτομέρειες για την εφαρμογή των αρχικών ποσοστώσεων για το 1986 που εφαρμόζοται κατά τις εισαγωγές στην Ισπανία και την Πορτογαλία προϊόντων του τομέα του χοιρείου κρέατος·

ότι για να διευκολυνθεί η διαχείριση των εν λόγω ποσοστώσεων πρέπει να προβλεφθεί η κλιμάκωσή τους κατά τη διάρκεια του έτους ·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 παράγραφος 1 του κανονισμού (ΕΟΚ) αριθ. 612/86 προστίθεται το ακόλουθο εδάφιο:

«Η ποσόστωση κλιμακώνεται κατά τη διάρκεια του έτους ως εξής:

- 50 % κατά τη διάρκεια της περιόδου από την 1η Μαρτίου έως τις 31 Αυγούστου 1986,

- 50 % κατά τη διάρκεια της περιόδου από την 1η Σεπτεμβρίου έως τις 31 Δεκεμβρίου 1986.»

Άρθρο 2

Στο άρθρο 2 παράγραφος 1 του κανονισμού (ΕΟΚ) αριθ. 613/86 προστίθεται το ακόλουθο εδάφιο:

«Οι ποσοστώσεις κλιμακώνονται κατά τη διάρκεια του έτους ως εξής:

- τουλάχιστον 33 % κατά τη διάρκεια περιόδου από την 1η Μαρτίου έως τις 30 Ιουνίου 1986,

- τουλάχιστον 25 % κατά τη διάρκεια της περιόδου από την 1η Ιουλίου έως τις 30 Σεπτεμβρίου 1986,

- τουλάχιστον 25 % κατά τη διάρκεια της περιόδου από την 1η Οκτωβρίου έως τις 31 Δεκεμβρίου 1986.»

Άρθρο 3

Στο άρθρο 2 παράγραφος 1 του κανονισμού (ΕΟΚ) αριθ. 614/86 προστίθεται το ακόλουθο εδάφιο:

«Οι ποσοστώσεις κλιμακώνονται κατά τη διάρκεια του έτους ως εξής:

- τουλάχιστον 33 % κατά τη διάρκεια της περιόδου από την 1η Μαρτίου έως τις 30 Ιουνίου 1986,

- τουλάχιστον 25 % κατά διάρκεια της περιόδου από την 1η Ιουλίου έως τις 30 Σεπτεμβρίου 1986,

- τουλάχιστον 25 % κατά τη διάρκεια της περιόδου από την 1η Οκτωβρίου έως τις 31 Δεκεμβρίου 1986.»

Άρθρο 4

Στο άρθρο 2 παράγραφος 1 του κανονισμού (ΕΟΚ) αριθ. 615/86 προστίθεται το ακόλουθο εδάφιο:

«Οι ποσοστώσεις κλιμακώνονται κατά τη διάρκεια του έτους ως εξής:

- τουλάχιστον 33 % κατά τη διάρκεια της περιόδου από την 1η Μαρτίου έως τις 30 Ιουνίου 1986,

- τουλάχιστον 25 % κατά τη διάρκεια της περιόδου από την 1η Ιουλίου έως τις 30 Σεπτεμβρίου 1986,

- τουλάχιστον 25 % κατά τη διάρκεια της περιόδου από την 1η Οκτωβρίου έως τις 31 Δεκεμβρίου 1986.»

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιουνίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 54 της 1. 3. 1986, σ. 25.

(2) ΕΕ αριθ. L 367 της 31. 12. 1985, σ. 7.

(3) ΕΕ αριθ. L 367 της 31. 12. 1985, σ. 23.

(4) ΕΕ αριθ. L 54 της 1. 3. 1986, σ. 34.

(5) ΕΕ αριθ. L 58 της 1. 3. 1986, σ. 38.

(6) ΕΕ αριθ. L 58 της 1. 3. 1986, σ. 40.

(7) ΕΕ αριθ. L 58 της 1. 3. 1986, σ. 42.

(8) ΕΕ αριθ. L 58 της 1. 3. 1986, σ. 44.